Varairidzi Vemuzvikoro Zvepamusorosoro Voramwa Mabasa
Varairidzi vemuzvikoro zvepamusoro voramwa mabasa, pamwe naana mukoti, nevamwe vanachiremba, nyanzvi munezvemari, dzinoti izvi zvirikui
Vadzidzisi vemuzvikoro zvepamusoro munyika yose, vari kuramwa mabasa, sezvo vari kutadza kuwirirana muhurukuro dzemihoro nevatungamiri vemuzvikoro izvi, pamwe nehurumende. Vadzidzisi ava vakange vambodzokera kubasa mwedzi wapfuura, mushure mekunge vavimbiswa nevatungamiri vezvikoro izvi, kuti zvichemo zvavo zviri kugadziriswa. Asi havana kozogutsikana nemari dzavange vachinzi vachapihwa. VaBenjamin Njekeya ndivo mutungamiri weZimbabwe State University Union of Academics. Mutori wenhau we Studio 7, Carole Gombakomba aita hurukuro navo kuti tinzwisise zviri kuitika. Sangano re Progressive Teachers Union, rinotiwo varairidzi vemuzvikoro vakatarisira kuti pakutanga kwemwedzi uno, hurumende ichavawedzerawo mari, sezvo mari yavakawedzerwa pakutanga kwegore rino, isisina zvainoreva nekukwira kuri kuita mitengo yezvinhu. Ukuwo vamwe vana mukoti navana chiremba vemuzvipatara zvehurumende, vachiri kuenderera mberi nekuramwa mabasa. Vashandi vemuzvipatara vari kuchema chema nerekuti mari dzavari kutambiriswa dzakadimburwa nepakati, pasina tsananguro yakapihwa nehurumende. Doctor Godfrey Kanyenze, inyanzvi munyaya dzezvehupfumi vaudza Carole Gombakomba weStudio7 zvimwe zvezvikonzero zviri kupa hurumende itadze kupa vashandi mari dzainenge yavavimbisaatanga nekubvunza VaKanyenze kuti seyi vashandi munyika vari kutadza kuwana mari dzavanenge vavimbiswa nehurumende. Dzimwe Nhau Kubva ku Studio 7...